PLAT กำไรแจ๋ว
หากนักลงทุนติดตามความเคลื่อนไหวราคาหุ้นบนกระดานของ PLAT ในช่วงระยะปลายปี 2560 จนถึงปัจจุบัน จะเห็นได้ว่า ราคาหุ้นมีการเหวี่ยงในกรอบกว้าง ซึ่งแตกต่างจากอดีตที่ราคาหุ้นเหวี่ยงในกรอบแคบ และราคาหุ้นมีการปรับตัวดีขึ้นเห็นได้ชัดเจน
16 ก.พ. 2561

คุณค่าบริษัท
หากนักลงทุนติดตามความเคลื่อนไหวราคาหุ้นบนกระดานของ บริษัท เดอะ แพลทินัม กรุ๊ป จำกัด (มหาชน) หรือ PLAT ในช่วงระยะปลายปี 2560 จนถึงปัจจุบัน จะเห็นได้ว่า ราคาหุ้นมีการเหวี่ยงในกรอบกว้าง ซึ่งแตกต่างจากอดีตที่ราคาหุ้นเหวี่ยงในกรอบแคบ และราคาหุ้นมีการปรับตัวดีขึ้นเห็นได้ชัดเจน
โดยการเปลี่ยนแปลงที่ชัดเจนดูจากเริ่มจากช่วงกลางเดือน ส.ค. 2560 ราคาหุ้นอยู่แถว 7 บาท แล้วจากนั้นค่อยๆ ขยับขึ้นไปจนไปปิดสูงสุด 9.40 บาท (ช่วงเดือน ต.ค. 2560) แล้วราคาหุ้นก็เหวี่ยงไปเหวี่ยงมาจนช่วงต้นเดือน ม.ค. 2561 ราคาหุ้นลงมาต่ำที่ระดับ 7.85 บาท อย่างไรก็ตามก็มีแรงซื้อกลับจนทำให้ราคาหุ้นค่อยๆ ปรับตัวขึ้นรอบใหม่จนในที่สุด ณ ราคาปิดปัจจุบันเมื่อวันที่ 14 ก.พ. 2561 ปิดที่ระดับ 8.55 บาท
นั่นก็หมายความว่าช่วงสองสัปดาห์ที่ผ่านมานี้ราคาหุ้นมีการขยับขึ้นต่อเนื่อง อาจเป็นการเก็งกำไรในส่วนของผลประกอบการของปี 2560 เติบโตในเกณฑ์ดี…ซึ่งเป็นไปตามคาด…เพราะรายได้และกำไรออกมาแจ๋ว…
ด้วยผลการดำเนินงานงบปี สิ้นสุดวันที่ 31 ธันวาคม 2560 บริษัทมีรายได้รวมขยับขึ้นมาอยู่ที่ 2,058.77 ล้านบาท จากงวดเดียวกันของปีก่อน 1,863.20 ล้านบาท ส่งผลให้บริษัทมีกำไรขยับขึ้นมาอยู่ที่ 771.94 ล้านบาท หรือ 0.28 บาทต่อหุ้น จากงวดเดียวกันของปีก่อน 704.15 ล้านบาท หรือ 0.25 บาทต่อหุ้น
เป็นผลมาจากโครงการเดอะ แพลทินัมฯ มีการปรับขึ้นค่าเช่า ให้เช่าพื้นที่จัดกิจกรรมการตลาดมากขึ้น ตลาดนีออนมีอัตราการเข้าเช่าพื้นที่สูงขึ้นหลังจากมีการปรับโซนร้านค้าและเพิ่มวันเปิดบริการ ขณะที่รายได้ธุรกิจอาหารเพิ่มขึ้นในช่วงไฮซีซั่นซึ่งมีนักท่องเที่ยวมากขึ้น รายได้ธุรกิจโรงแรมเติบโตจากค่าห้องพักเฉลี่ยและอัตราเข้าพักเพิ่มขึ้น อัตรากำไรขั้นต้นเพิ่มขึ้น อีกทั้งสัดส่วนค่าใช้จ่ายต่อยอดขายลดลงจากการควบคุมค่าใช้จ่ายอย่างมีประสิทธิภาพ
นอกจากนี้ ที่ประชุมคณะกรรมการบริษัท (บอร์ด) เมื่อวันที่ 13 ก.พ. 2561 มีมติอนุมัติจ่ายเงินปันผลจากผลประกอบการงวดครึ่งปีหลังของปี 2560 ในอัตรา 0.20 บาทต่อหุ้น โดยกำหนดให้วันที่ 7 พ.ค. 2561 เป็นวันที่ไม่ได้รับสิทธิปันผล (XD) และกำหนดจ่ายเงินปันผลในวันที่ 23 พ.ค. 2561
ขณะที่นักวิเคราะห์ บล.เมย์แบงก์ กิมเอ็ง คาดกำไรสุทธิปี 2561 เติบโตประมาณ 5% เนื่องจากอยู่ในช่วงเตรียมเปิดโครงการใหม่ คือ เดอะมาร์เก็ต แบงคอก ในไตรมาส 4/2561 ซึ่งจะมีการบันทึกค่าใช้จ่ายด้านพนักงานและการทำการตลาดในการเปิดโครงการเข้ามาก่อนขณะที่รายได้ยังเข้ามาไม่มากนัก แต่เราคาดกำไรจะเติบโตอย่างมีนัยสำคัญในปี 2562 ซึ่งจะมีรายได้จากโครงการ เดอะมาร์เก็ตฯ เข้ามาเต็มปี
ปรับคำแนะนำจาก “ซื้อ” เป็น “ถือ” เนื่องจากราคาหุ้นปรับตัวขึ้นมาต่อเนื่องจนมีอัพไซด์จำกัดเมื่อเทียบกับราคาเป้าหมาย 9.20 บาท
…
ผู้ถือหุ้นรายใหญ่
รายชื่อกรรมการ